stanford-oval/wikipedia huggingface dataset:
נשיאת מטרייה בשבת
הדיון בספרות השו"ת > משה שמשון וסרמן

בתשובה הלכתית שכתב בשנת תשט"ז, סקר הרב וסרמן רשימה ארוכה של אחרונים שמתירים להשתמש במטריה אם נפתחה מערב שבת, ובתנאי שיש עירוב בעיר, ובהם פרי מגדים, שו"ת גור אריה יהודה, נזר ישראל והגהות ליקוט הרימ"א. משכך הוא מסיים שברור שדעת רוב האחרונים להקל, וכך גם דעתו למעשה.
הדיון בספרות השו"ת > עובדיה יוסף

הרב עובדיה יוסף עסק בשו"ת יחוה דעת בנשיאת המטרייה בשבת בצורה מעמיקה תוך אזכור של פוסקים רבים לפניו שהתייחסו לנושא. בסוף הדיון סיכם: ”אסור לפתוח מטריה ולנושאה עליו בשבת להגן מפני הגשמים. ואפילו היתה פתוחה מערב שבת יש לאסור לנושאה עליו בשבת. ומכל שכן במקום שאין עירוב ברשות הרבים כדת, שבודאי שיש לאסור בהחלט נשיאת המטריה בשבת, לכל הדעות. והמזהיר והנזהר, ירבה שלומם כנהר.” (יחוה דעת, חלק ב סימן מג)
דעת החת"ם סופר שמדובר באיסור דרבנן

החת"ם סופר חלק על הנודע ביהודה וכתב שאין איסור תורה בפתיחת המטרייה כיוון שמדובר בבניין שעה ועוד שהוא מיטלטל ממקום למקום, אבל עדיין אין לפותחו בשבת אלא רק על ידי גוי וכך נוהגים במקומו. נראה שהוא גם חולק בכך על התלמוד הירושלמי שמציין שבניין לשעה דינו בניין.
בשל היותו של החת"ם סופר הפוסק המרכזי שהתיר כעיקרון נשיאת מטרייה בשבת, פוסקים מאוחרים ממנו שהתירו את הנשיאה נסמכו על דבריו. לעומתם, מי שרצו לאסור הביאו את דבריו כתמצית הסיבות להיתר וחלקו עליהם. כך רבי מאיר שמחה הכהן מדווינסק שנסמך גם הוא על דברי התלמוד הירושלמי, ציין שאין הוא רואה סתירה בינו ובין הכתוב בתלמוד הבבלי. בנוסף, כתב רבי מאיר שמחה מדווינסק שכבר פשט איסור נשיאת המטרייה במדינתו והעושה כן נחשב לפורץ גדר, ולכן אין להקל בזה.
מגן השבת

במטרה לעקוף את הבעיות הכרוכות בנשיאת המטרייה בשבת, יצר הרב משה חזן את מטריית "מגן השבת" העשויה משתי חופות: חופה ראשונה קבועה חלולה בגודל 11.5×11.5×11.5 סנטימטרים שלא ניתנת לפתיחה וסגירה כאשר שאר המטרייה מהווה רק תוספת והמשך לחופה הראשונה, דבר שלא נחשב ליצירת אהל על פי ההלכה. על החופה הכיתוב "מגן השבת" בכדי להבדילה ממטרייה רגילה. בנוסף, מעל החופה העליונה ישנה ידית עליונה נוספת. כשיורד גשם מחזיקים את המטרייה פתוחה מהידית התחתונה כרגיל. כשלא יורד גשם מחזיקים את המטרייה סגורה מהידית העליונה. כך שבכל מצב של נשיאה או של הנחה על הרצפה, נשאר תמיד אוהל קיים של מינימום טפח על טפח על טפח. הפטנט זכה להסכמת כמה רבנים.
אך מספר רבנים התנגדו לו, ממספר נימוקים: כשהמטרייה הפוכה האוהל מתבטל, המטרייה אינה שונה ממטרייה הפתוחה מערב שבת אשר נאסרה בפוסקים, אנשים יבואו להשתמש במטרייה רגילה, ונימוקים אחרים.
פתרון זה כבר נעשה בצורה חלקית על ידי מהר"ז כץ אב בית דין פיורדא.
ראו גם

מלאכות שבת
לקריאה נוספת

שאלות ותשובות יחוה דעת, חלק ב סימן מג, הרב עובדיה יוסף
חזון איש, סימן נב אות ו'
הערות שוליים

↑  שמות, ל"ט
1 2  התלמוד הבבלי, מסכת שבת, דף קל"ז עמוד ב'
↑  משנה תורה, הלכות שבת, פרק כ"ב, הלכה כ"ז
↑  שולחן ערוך, שבת, סימן שט"ו סעיף ה'
↑  מכתם לדוד, אורח חיים, סימן א'
↑  משנה תורה, הלכות שבת, פרק כ"ב הלכה ל"א
1 2  הרב יחזקאל סג"ל הלוי לנדא, נודע ביהודה מהדורא תנינא, הלכה ברורה, ירושלים, 1960
↑  אורח חיים סי' נב ס"ק ו
↑  הרב משה שמשון וסרמן, שו"ת שאילת משה, סימן ב
↑  שו"ת חת"ם סופר, או"ח סימן עב. כאן משתמש החת"ם סופר במילה פאראסל לציון מטרייה
↑  תלמוד ירושלמי, מסכת שבת, הלכה ב
↑  אור שמח - הלכות שבת, פרק י, הלכה יב
↑   אתר האינטרנט הרשמי של מגן השבת
↑  ביניהם: הרב הראשי לישראל דוד לאו (מובא גם באתר חדשות רוטר), אריה רלב"ג - בד"ץ ארצות הברית וקנדה, בד"ץ שערי שלום (המכתב ניתן לצפייה בקובץ ההסכמות), אברהם יפה שלזינגר, יצחק יהודא ירוסלבסקי, אייל קרים, אברהם שלוש, רפאל אייפרס, יצחק ארנברג, שלמה בן חמו, רא"ם הכהן, חיים דרוקמן, יהושע מגנס, חיים בזק, אליקים לבנון, אברהם שטינברג, ברוך גיגי, אורי שרקי, נריה גוטל, דוד סתיו, רונן לוביץ, אפרים זלמנוביץ, שלמה ריסקין, אביחי אפל, יעקב ורהפטיג, אבי גיסר ועוד.
↑  גדליהו אקסלרוד (פסק האיסור הובא כאן) יהודה דרעי (שו"ת אבני עזר חלק ח תשובה כז), שלמה משה עמאר, שלמה אבינר, מיכה הלוי, ורבני ארץ חמדה (מובא בשו"ת במראה הבזק) ועוד.
↑  מובא בהערות לשו"ת חתם סופר מהדורת מכון המאו"ר חלק אורח חיים תשובה עב
↑  מקורות נוספים ראו: הרב ברוך אפרתי, פסיקת הלכה ציבורית, תגובה לדברי נדב גדליה, עולם קטן;  התייחסות למטריית מגן השבת, בביצוע הרב רצון ערוסי, סרטון  באתר יוטיוב (אורך: 1:15:44);  מטרית מגן השבת, בביצוע הרב יהודה לייב נחמנסון, סרטון  באתר יוטיוב (אורך: 33:06); מטרייה מגן השבת - האין בזה זילותא דשבתא? דיון בפורום לתורה; דיון עם הרב שמעון ללוש בפורום מורשת מרן; פולמוס המטריות החדשות, דיון בפורום אוצר החכמה
↑  תוכן הכתבה הועלה כאן באתר בחדרי חרדים
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
המטריה סגורה ופתוחה
סיון מסט

| --- | --- |

סיון מסט, 2018
 לידה:  3 ביוני 1988 (בת 36) ישראל חיפה, ישראל
 מדינה:  ישראל 
 תקופת הפעילות:  מ-2006
 עיסוק:  משחק
 מקום לימודים:  סטודיו למשחק של יורם לוינשטיין
 פרופיל ב-IMDb
 
סיון מסט (נולדה ב-3 ביוני 1988) היא שחקנית ישראלית.
ביוגרפיה

מסט נולדה, גדלה והתחנכה בחיפה, בוגרת מגמת תיאטרון בתיכון ויצו לאמנויות בחיפה. בצבא שירתה בתיאטרון צה"ל. לאחר שירותה הצבאי למדה משחק בסטודיו למשחק של יורם לוינשטיין.
קריירה

במהלך השנים כיכבה בפרסומות שונות למגוון חברות כגון : "שוקו שוק תנובה" (2005), "סלקום" (2006-2007), "סטימצקי" (2008), "פלאפון" (2008), "פיקוד העורף" (2009), "קטשופ היינץ" (2011), "מפעל הפיס" (2012-2013), "קליל חלונות מעוצבים" (2014), "מילקי" (2015), "אופל" (2018), "תדהר" (2023).
בשנת 2006 קיבלה את תפקידה הראשון על המסך והחלה לשחק בעונה השלישית של סדרת הנוער "ראש גדול" ששודרה בערוץ הילדים למנויי Yes, (וכיום משודרת בערוץ זום). מסט שיחקה בתפקיד ראשי וגילמה את: סיון, תלמידה מצטיינת שמגיעה לבית ספר חדש. וכן הופיעה גם בעונה הרביעית בתפקיד אורח. בשנת 2009 גילמה את שירה בסדרה "אחרי הצלצול" ששודרה בערוץ דיסני.
בשנת 2010 הנחתה שעשועון באותו ערוץ בשם "שעשועון על השעון".
בשנת 2011 שבה לגלם את שירה בעונה השנייה של הסדרה "אחרי הצלצול".
בשנת 2012 שיחקה במחזה "שגרירויות פתוחות", קופרודוקציה איטלקית, ספרדית, רומנית, סלובנית ואוסטרית.
בשנת 2013 שיחקה בתפקיד אורח בפרק הבכורה של סדרת המתח של HOT "פצועים בראש" וגילמה את ענבר נעים, ברמנית שנרצחה על ידי בחור מבוגר בשם ג'ו מכיוון שדחתה את חיזוריו.
בשנת 2014 שיחקה בתיאטרון במחזות "אנה קארנינה", "אמה ויגואר", "אני לא גנב" בתפקיד רוזי ב"תיאטרון חני" ובמחזה "היידי בת ההרים" בתפקיד קלרה בתיאטרון המדיטק.
בשנת 2015 השתתפה בתפקיד אורח בסדרה "רון" ששודרה ב-Yes. באותה שנה הובילה גם קמפיין ל"מילקי", שיחקה גם את מאיה לוי בעונה השנייה של סדרת המתח "בני ערובה" לערוץ 10 ובתיאטרון גשר בהצגה "חוות החיות" בתפקיד מולי.
בשנת 2016, החלה לשחק בסדרת הטלוויזיה "גאליס" בעונתה השביעית, שם היא מגלמת את רות מיטרני, אמו של יונתן מיטרני (תובל שפיר), בזמן עבר. בשנה זאת שיחקה גם בסרט הקולנוע "גיבורה" את דמותה של סיוון, בסרט "לעבור את הקיר" של רמה בורשטיין בתפקיד פרל. באותה שנה החלה לשחק בתיאטרון אורנה פורת בהצגה "שרלוק הולמס" בבימויו של רועי שגב.
בשנת 2017 שיחקה בסדרת הדרמה היומית "פולמון", שם גילמה את דמותה של גאיה. באותה שנה החלה לשחק בתיאטרון הלאומי הבימה בהצגה "עושה כרצונו" על פי ספרה של אסתי וינשטיין, בתפקיד בתה, גילי.
בשנת 2019 השתתפה בסרט זוכה פרס אופיר "ימים נוראים" של ירון זילברמן, בתפקיד מרגלית הר-שפי. באותה שנה השתתפה כתפקיד אורח בפרק אחד של הסדרה ״סברי מרנן״ שמשודרת בערוץ 12. בשנה זאת שיחקה בסרט הקצר "להתקדם חזרה" של הבמאית מאיה קסל. בנוסף, החלה לשחק בתיאטרון השעה הישראלי בהצגה "מול כולם" בבימויו של משה קפטן ובהצגות "אחרי החגים" ו"מה זאת אהבה".
בשנת 2020 שיחקה בעונה השנייה של "שבאבניקים".
בשנת 2021 שיחקה בסדרה הברזילאית "passport to freedom" בהפקת אולפני סוני, בתפקיד לוחמת מחתרת יהודיה בזמן מלחמת העולם השנייה. הסדרה מבוססת על סיפורה של חסידת אומות עולם, אראסי דה קרווליו גימראיס רוזה.
בשנת 2022 שיחקה בהצגה "בעלת הבית" על פי ספרה של נעה ידלין בתיאטרון בית ליסין ובסדרה "ריקוד האש" בבימויה של רמה בורשטיין.
חיים פרטיים

מסט הייתה במערכת יחסים עם המוזיקאי אלישע בנאי.
הערות שוליים

↑  ביקורת: "שרלוק הולמס" – מרתק, מצחיק, מעניין – תיאטרון אורנה פורת, באתר www.academics.co.il
↑  "עושה כרצונו": סיפורה של אסתי ויינשטיין מצמרר על הבמה, באתר ynet, 6 בפברואר 2018
↑  אבנר שביט‏, צמה לרצח, באתר וואלה, 2 באוקטובר 2019
↑  Passport to Freedom (TV Mini Series 2021–) - IMDb (באנגלית אמריקאית), נבדק ב-2023-04-30
סוציוביולוגיה

תרשים המתאר רשת חברתית
סוציוביולוגיה היא תחום במדע שמבוסס על ההשערה שהתנהגות חברתית נוצרה בעקבות האבולוציה. הסוציוביולוגיה מנסה לנתח ולהבין התנהגות חברתית בהקשר זה ובהתאם להשערה זו. התחום קשור בעיקר לביולוגיה ובסוציולוגיה, אך משתמש גם במידע ורעיונות מתחומים רבים אחרים, כמו אנתרופולוגיה, ארכאולוגיה, אתולוגיה וגנטיקה.
סוציוביולוגים חוקרים את ההתנהגות החברתית של בעלי חיים שונים, החל בנמלים וכלה באריות. הם מנסים להראות שכמו שהברירה הטבעית הובילה להתמודדות טובה יותר של חיות עם הסביבה הטבעית שלהן, כך היא גם הובילה להתפתחות של התנהגות חברתית שמועילה לפרט ומשמרת אותו.
המונח "סוציוביולוגיה" היה קיים כבר בשנות הארבעים, אך הוא התפרסם והחל להתבסס כתחום רק בשנת 1975, עם פרסום הספר "סוציוביולוגיה – הסינתזה החדשה" מאת אדוארד א' וילסון, שנחשב לאבי הסוציוביולוגיה.
היסטוריה

העניין של מדענים, פסיכולוגים ופילוסופים בהשפעת האבולוציה על ההתנהגות קיים כבר מאז שהאבולוציה התגלתה על ידי צ'ארלס דרווין. לדוגמה: הזואולוג הרוסי פיטר קרופוטקין פרסם בשנות התשעים של המאה ה-19 ספר בשם "עזרה הדדית: פקטור של האבולוציה".
המושג "סוציוביולוגיה" נטבע בשנת 1946 בכנס בנושא גנטיקה והתנהגות חברתית. הוא הפך למושג מוכר עם פרסומו בשנת 1975 של הספר "סוציוביולוגיה – הסינתזה החדשה", מאת המירמקולוג האמריקאי המפורסם אדוארד וילסון. הספר עסק בניסיון להסביר את ה"מכניקה האבולוציונית" שמאחורי התנהגויות כמו אלטרואיזם או תוקפנות תוך מינית אצל בעלי חיים. הספר התמקד בנמלים, תחום התמחותו של וילסון, אך עסק גם בבעלי חיים אחרים.
עבודתו החלוצית של וילסון הובילה לניסיונות רבים להסביר תופעות דומות, והסוציוביולוגיה התפתחה כתחום נפרד במשך שלושת העשורים שאחרי פרסום הספר.
פירוט על הסוציוביולוגיה

פיתוחה של תורת האבולוציה פתר שאלות רבות בביולוגיה, אך גם יצר שאלות רבות אחרות. על פניו, תופעות התנהגותיות רבות של בעלי חיים ממינים שונים אינן מתיישבות עם תורת האבולוציה, כי לא נראה שהן מקדמות את הישרדות הפרט. הסוציוביולוגיה מנסה להסביר חלק מתופעות אלו – התופעות הקשורות לחברה והתנהגות חברתית.
לסוציוביולוגיה שתי הנחות יסוד:
ישנן צורות התנהגות חברתיות תורשתיות, שעוברות ב-DNA
צורות התנהגות אלו נבררות על ידי הברירה הטבעית, ולכן סביר להניח שאלו שנותרו הן אלו שמסייעות לפרט לשרוד
לאחר שהניח את שתי הנחות אלו, מנסה הסוציוביולוג להבין ולהסביר כיצד תופעות חברתיות שונות שרדו את הברירה הטבעית, כלומר – מדוע הן מסייעות לפרט לשרוד.
פירוט על הסוציוביולוגיה > דוגמה להסבר סוציוביולוגי

אריות זכרים שמגיעים למעמד גבוה בלהקה הורגים גורים שאינם צאצאים שלהם. לכאורה, נראה שהתנהגות זו אינה הגיונית, ואינה מתיישבת עם תורת האבולוציה כי היא פוגעת בסיכויי ההישרדות של המין.
הסוציוביולוג יסביר שהתנהגות זו מתיישבת להפליא עם תורת האבולוציה, כי לאריות שהרגו צאצאים של אחרים יהיו יותר צאצאים (באחוזים) מאשר אריות שהשאירו אותם בחיים, וחתך האוכלוסייה של צאצאיהם בדור הבא יהיה גדול יותר. על כן, באמצעות הברירה הטבעית, נכחדו האריות שאינם הורגים צאצאים, והשתמרו הגנים של האריות שכן הורגים.
ביקורת על הסוציוביולוגיה

הסוציוביולוגיה שנויה במחלוקת בקרב אנשי מדע רבים כבר מאז פרסום ספרו של וילסון. בין המבקרים החשובים ניתן למנות את ריצ'רד לוונטין, ביולוג מפורסם ומומחה לתורת האבולוציה ואת המדען המפורסם סטיבן ג'יי גולד.
מבחינה מוסרית, טענו שהסוציוביולוגיה מעודדת דטרמיניזם ביולוגי – סוג של דטרמיניזם המתבסס על הביולוגיה, ומניח שהגנים קובעים את האופי וההתנהגות של האדם, לדוגמה: "רוצחים אינם פחות מוסריים מבני אדם רגילים, כי הגנים שלהם הם שגרמו להם להיות רוצחים". מבקרים חריפים יותר אף קישרו בין הסוציוביולוגיה לאאוגניקה ולדרוויניזם חברתי. הועלו טענות על אג'נדה פוליטית (שמרנית-ימנית) שהסוציוביולוגיה מקדמת.
וילסון ואחרים מחו על הטענה, וטענו שהם אינם מקדמים שום אג'נדה, ושהם מדברים על המצוי בטבע ולא על הרצוי. נטען כנגדם שהתחום מערבב לעיתים קרובות בין רצוי למצוי.
מלבד הטענות המוסריות, ביולוגים רבים דוחים את תקפותה המדעית של הסוציוביולוגיה, וטוענים שהנחות היסוד שלה אינן מתיישבות עם המציאות.
ראו גם

פסיכולוגיה אבולוציונית
אבולוציה חברתית ותרבותית
בעיית הראוי-מצוי
אבולוציה
הברירה הטבעית
לקריאה נוספת

אדוארד וילסון, איש טבע (אוטוביוגרפיה), מאנגלית: נעמי כרמל, תל אביב: דביר. במיוחד שני הפרקים האחרונים בספר.
בתיה זלינגר, סוציוביולוגיה, באתר "המחשבה הביולוגית".
פייר ל. ואן דר ברגה, 1975. Man in Society: A Biosocial View. New York: Elsevier.
הערות שוליים

↑  Pinker, Steven (2002). The Blank Slate: The Modern Denial of Human Nature. New York: Viking.
↑  Richard Lewontin, Leon Kamin, Steven Rose (1984). Not in Our Genes: Biology, Ideology, and Human Nature. Pantheon Books
↑  ראו גם: בעיית הרצוי-מצוי
| --- | --- |
בקרת זהויות :  NLI: 987007553564405171  GND: 4069490-2  LCCN: sh85124192  NDL: 00575496  NKC: ph125748 
אדוארד וילסון נחשב לאבי הסוציוביולוגיה
נקר מגלני

| נקר מגלני |
| --- | --- |
 Picoides scalaris
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: נקראים
תת־סדרה:: תרופודה
משפחה:: נקריים
סוג:: Campephilus
מין:: נקר מגלני
שם מדעי
 Campephilus magellanicus ‏קינג, 1828
תחום תפוצה


נקר מגלני הוא מין גדול מאוד של נקר מהסוג Campephilus, קרוב לנקר האימפריאלי הגדול, שנפוץ לאורך רכס האנדים בצ'ילה ובדרום-מערב ארגנטינה. הוא יציב בכל תחום תפוצתו (משמע - לא נודד).
אורכו של הנקר הוא כ-36 עד 45 ס"מ. הזכרים גדולים יותר מהנקבות, ומשקלם כ-312 עד 363 גרם לעומת משקל הנקבות, 276-312 גרם. אורך הזנב הוא כ-13.9 עד 16.8 ס"מ, ואורך המקור הוא כ-4.3 עד 6 ס"מ. זהו המין הדרום-אמריקני הגדול ביותר במשפחת הנקריים, ואחד הגדולים בעולם.
כמעט כל גופו של הנקר שחור, למעט פס לבן על כנפיו, ומקור אפור דמוי אזמל. אצל הזכרים הראש וציצת הנוצות אדומים, ואצל הנקבות רוב הראש שחור, מלבד כתם אדום ליד בסיס המקור. נקרים מגלניים צעירים דומים במראם לנקבות, אך ציצתם קטנה יותר, וגוון הנוצות נוטה יותר לחום.
בית הגידול הטבעי של הנקר הוא יער, שם הוא ניזון מזחלים, חיפושיות ועכבישים. לעיתים הנקר ניזון גם מפירות, לשד (מוהל), זוחלים, עטלפים וגוזלים וקינים של ציפורי שיר.
מצב השימור של הנקר ברשימה האדומה של IUCN הוא "ללא חשש", אך נרשמה ירידה באוכלוסייה של הנקרים המגלניים, כנראה בגלל כריתת יערות וקיטוע של בית הגידול של הנקר המגלני.
הנקר חופר בעונת הרבייה שלו קן על עץ, בגובה של כ-5 עד 15 מ' מעל לגובה פני הקרקע. הנקבה מטילה 1-4 ביצים.
הערות שוליים

↑  נקר מגלני באתר הרשימה האדומה של IUCN
↑  http://wwf.panda.org/about_our_earth/ecoregions/valdivian_temperate_rainforests.cfm
סחלב הביצות

| סחלב הביצות |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד־פסיגיים
סדרה:: אספרגאים
משפחה:: סחלביים
סוג:: בן-סחלב
מין:: סחלב הביצות
שם מדעי
 Anacamptis laxiflora ‏Bateman & Pridgeon & Chase, 1997
סחלב הביצות
סחלב הביצות (שם מדעי: Anacamptis laxiflora) הוא מין בסוג בן-סחלב (בעבר שויך לסוג סחלב), הסחלב הגבוה ביותר בארץ ישראל. הצמח נדיר ומוגן.
העלים איזמלניים ורחבים. עמוד התפרחת עבה וגבוה, המגיע עד 80 ס"מ ואף יותר. התפרחת בת 10-50 פרחים. צבע הפרחים ורוד-סגול, הפרחים בעלי דרבן. הפריחה בפברואר - אפריל.
תפוצה

משרעת התפוצה מזרח ים-תיכונית. בארץ ישראל צומח ברמת הגולן, בעמק החולה, בעמק בית שאן, עמק זבולון בשרון ובשפלה. בעבר נצפו פרטים של סחלב הביצות באזור אשדוד ואלו הועברו בשנת 1981 לשמורת מבוא אשדוד אך אלו לא נצפו בשנים האחרונות ובשנת 2016 נקבע שהפרח נכחד ממישור החוף הדרומי.
לקריאה נוספת

סחלב הביצות, אנציקלופדיה החי והצומח של ארץ ישראל, כרך 11, עמ' 323
הערות שוליים

↑  סקר תשתיות טבע עירוני אשדוד, דצמבר 2016, עמודים 56-57
סחלב הביצות על בול יום העצמאות ה-22, 1970
סט פקודות

סט פקודות הוא אוסף של הוראות בשפת מכונה שמכיר מעבד. על מנת לבצע פעולה כלשהי המעבד צריך לקבל פקודות ב"שפה" שהוא מבין, סט הפקודות הוא בעצם אוצר המילים של המעבד.
המעבד מבצע רצף של פקודות מכונה (instructions) הניתנות לו. פקודת מכונה היא רצף של סיביות, שהמעבד מבצע בהתאם להן פעולה מתאימה, בדרך כלל פעולה פשוטה ביותר. פקודות המכונה כוללות:
קריאת וכתיבת ערכים לזיכרון
שינוי ערכי אוגרים ("רגיסטרים")
חישובים אריתמטיים במספרים שלמים (חיבור, חיסור, כפל, חילוק)
פעולות בינאריות לוגיות (AND, OR, NOT, XOR)
בדיקת תנאים לוגיים
פעולות המשפיעות על מצב המעבד עצמו. פעולות אלו בדרך כלל ספציפיות לכל סוג מעבד, ולעיתים קרובות אינן נתמכות על ידי מהדרים ("קומפיילרים")
פעולות בקרת זרימה, המשנות את כתובתה של הפקודה הבאה שתתבצע.
לפקודות המכונה מבנה מוגדר היטב, הכולל את קוד הפקודה (האופרטור), ולעיתים הנתונים שעליהם פועלת פקודה זו ("אופרנדים").
אוסף כל פקודות המכונה של מעבד מסוים הוא סט פקודות שלו. כתיבתן של פקודות מכונה נעשית באופן ישיר למדי באמצעות שפת סף, ובאופן עקיף באמצעות שפה עילית, שהמהדר מתרגם אותה לפקודות מכונה.
סט הפקודות הנפוץ ביותר בשנות העשרים והשלושים של המאה ה-21 במעבדים של מחשבים אישיים הוא x86. ניתן להשתמש ולתכנת בסט פקודות זה בעיקר תוך שימוש בשפת תכנות שנקראת שפת סף. כיום מתכנתים ממעטים להשתמש בשפת סף, ורוב התכנות נעשה תוך שימוש בשפות עיליות, כאשר תרגום הקוד לשפת מכונה מתבצע על ידי מהדרים (קומפיילרים, כמו ב-C++), מפרשים (כמו המפרשים של פייתון, Perl, או PHP), או "מכונה וירטואלית" (כמו ב-Java וסביבת NET.). למרות זאת, לפעמים מתכנת יעדיף לכתוב קוד בשפת סף, בעיקר כדי לשלוט על תכונות של המעבד שאינן כלליות ואינן ניתנות לשליטה בשפה עלית. בדרך כלל גרעין מערכת הפעלה מכיל קטעים מצומצמים בשפת סף.
ראו גם

RISC
שפת תכנות Low-level
מונחים בתוכנה
מונחים בחומרה
אופן מעינה
הערות שוליים

↑  דוגמאות לפקודות כאלו הן "חסום פסיקות" (cli), פקודות השולטות על  מוד הגישה לזיכרון, פקודות המעבירות את המעבד ממצב של "Big Endian" ל-"Little Endian" (סדר בתים) ולהפך וכדומה
| --- | --- |
בקרת זהויות :  GND: 4129931-0
סזארו

| --- | --- |

קסטניולי, 2022
 לידה:  27 בדצמבר 1980 (בן 43) לוצרן, שווייץ
 שם במה:  אנטוניו סזארו סזארו קלאודיו קסטניולי
 כינוי:  The Swiss Cyborg The Swiss Superman
 משקל:  105 ק"ג
 גובה:  1.96 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  24 בדצמבר 2000 – הווה (23 שנים)
 מאמנים:  כריס הירו דייב טיילור מייק קווקנבאש סיגמסטה ראפו סקייד
 ליגות:  AEW
 תרגילי סיום:  Neutralizer
 מידע אישי
 בן או בת זוג:  Sara Del Rey (2011–?) 
 
קלאודיו קסטניולי (באנגלית: Claudio Castagnoli; נולד ב-27 בדצמבר 1980) הוא מתאבק שווייצרי, המופיע בארגון ההיאבקות All Elite Wrestling, שבו הוא אלוף השלשות הנוכחי של AEW ביחד עם וילר יוטה ופאק. הוא מוכר בעיקר בעקבות הופעותיו בארגוני ההיאבקות WWE, שבו הופיע תחת שם הבמה, סזארו ו-Ring of Honor‏ (ROH) בנוסף לארגונים עצמאיים שונים כמו Pro Wrestling Guerrilla‏ (PWG),‏ Combat Zone Wrestling‏ (CZW) ו-Pro Wrestling Noah, שבהם התחרה תחת שמו האמיתי.
קסטניולי הוא מתאבק בעל קריירת זוגות עתירה בתארים, כשהוא החזיק פעמיים באליפות הזוגות של ROH ביחד עם כריס הירו, כשהשניים נודעו בשם The Kings of Wrestling (כשתקופת הכהונה השנייה שלהם בעלת 364 ימים כאלופי הזוגות היא הארוכה ביותר בתולדות הארגון). ב-WWE, הוא שש פעמים אלוף הזוגות, כשפעם אחת החזיק באליפות הזוגות של סמאקדאון עם שיימוס, בנוסף לחמש זכיות באליפות הזוגות של ה-WWE/‏Raw, הראשונה עם טייסון קיד וארבע האחרות עם שיימוס.
כמו כן, הוא נחל הצלחה גם בקריירת היחידים שלו, כשב-WWE הוא היה פעם אחת אלוף ארצות הברית בנוסף להיותו הזוכה הראשון בגביע לזכר אנדרה הענק, כשעשה זאת ברסלמניה 30, בעוד שבארגון ההיאבקות העצמאי Pro Wrestling Guerrilla, הוא כיהן פעם אחת כאלוף העולם של PWG.
בעוד שהוא מגלם את דמות הנבל, במיוחד בארצות הברית, קסטניולי ידוע כאחד שמדגיש את מוצאו האירופי כחלק מהגימיק שלו, כשהוא משתמש באופן קבוע בקרבות שלו במהלך היורופיאן אפרקאט. קסטניולי ידוע גם בזכות הפיזיות שלו בזירה והוא מוזכר לעיתים כאחד המתאבקים הכי פחות מוערכים בארגון ה-WWE. מגזין ההיאבקות Wrestling Observer Newsletter הכתיר את סזארו למתאבק הכי פחות מוערך ארבע פעמים ברציפות בין השנים 2013 ל-2016.
חיים אישיים

בנוסף לשפת האם שלו, הגרמנית שווייצרית, הוא מדבר באופן שוטף שפות כמו אנגלית, צרפתית, גרמנית ואיטלקית.
אליפויות והישגים

הישגים בארגון ההיאבקות Chikara
אליפות הזוגות של Chikara (פעמיים)  - עם כריס הירו (1) וארס (1)
טורניר "מלכי השלישיות" (2010)  - עם ארס וטורסאס
הישגים בארגון ההיאבקות Cleveland All-Pro Wrestling - CAPW
האליפות הבלתי מעורערת במשקל כבד של CAPW (פעם אחת)
הישגים בארגון ההיאבקות Combat Zone Wrestling - CZW
אליפות הזוגות של CZW (פעמיים)  - עם כריס הירו
הישגים בארגון ההיאבקות German Stampede Wrestling - GSW
אליפות הזוגות של GSW (פעמיים)  - עם ארס
הישגים בארגון ההיאבקות Juggalo Championship Wrestling - JCW
אליפות הזוגות של CZW (פעם אחת)  - עם כריס הירו
הישגים בארגון ההיאבקות International Pro Wrestling: United Kingdom
אליפות הזוגות של IPW: UK (פעם אחת)  - עם ארס
הישגים בארגון ההיאבקות Independent Wrestling Association: Switzerland
אליפות העולם במשקל כבד של IWA Switzerland (פעם אחת)
הישגים בארגון ההיאבקות Pro Wrestling Guerrilla - PWG
אליפות העולם של PWG (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-13 מתוך 500 המתאבקים הטובים ביותר לשנת 2014
הישגים בארגון ההיאבקות Revolution Pro Wrestling
אליפות הזוגות הבריטית הבלתי מעורערת (פעם אחת)  - עם ארס
הישגים בארגון ההיאבקות Ring of Honor - ROH
אליפות העולם של ROH (פעם אחת)
אליפות הזוגות של ROH (פעמיים)  - עם כריס הירו
הישגים בארגון ההיאבקות Swiss Wrestling Federation - SWF
אליפות הפאוורהאוס של SWF (פעם אחת)
אליפות הזוגות של SWF (פעם אחת)  - עם ארס
הישגים בארגון ההיאבקות Westside Xtreme Wrestling - wXw
אליפות העולם במשקל כבד של wXw (פעמיים)
אליפות הזוגות של wXw‏ (3 פעמים)  - עם ארס
הישגים בארגון ההיאבקות World Wrestling Entertainment - WWE
אליפות ארצות הברית (פעם אחת)
אליפות הזוגות של ה-WWE/‏Raw‏ (5 פעמים)  - עם טייסון קיד (1) ושיימוס (4)
אליפות הזוגות של סמאקדאון (פעמיים)  - עם שיימוס (1) ושינסקה נקאמורה (1)
הגביע לזכר אנדרה הענק (2014, הראשון)
פרס הסלאמי על האתגר הפתוח לאליפות ארצות הברית של ג'ון סינה (2015)
פרסי סוף השנה של WWE (פעם אחת)
זוג השנה (2018)  - עם שיימוס
הישגים במגזין ההיאבקות Wrestling Observer Newsletter - WON
המתאבק הכי פחות מוערך (2013–2016)
זוג השנה (2010)  - עם כריס הירו
סוזוקי סוויפט

| --- | --- |

 מאפיינים כלליים
 יצרן:  סוזוקי
 שנות ייצור:  1983–הווה
 מודל קודם:  Suzuki Cultus 
 מודל אחריו:  Suzuki Baleno 
 סיווג:  סופרמיני
 מרכב:  האצ'בק 3/5 דלתות
 פלטפורמה:  הנעה קדמית, מנוע קדמי
 מפרט טכני
 מנוע:  בנזין, 3 ו-4 צילינדרים, דיזל, 4 צילינדרים
 הילוכים:  ידני או אוטומטי
 
סוזוקי סוויפט (ביפנית: スズキ・スイフト) היא מכונית סופרמיני מתוצרת יצרנית הרכב היפנית, סוזוקי מוטור, אשר מיוצרת משנת 1983 ועד היום.
בשוק הבינלאומי סוזוקי סוויפט נמכרת גם תחת שמות אחרים, כגון "קולטוס" ביפן, "הערכה מארוטי" בהודו, "שברולט ספרינט", "פונטיאק פיירפליי" ו"גיאו מטרו" בארצות הברית, ו"בארינה הולדן" באוסטרליה.
דור ראשון (1983–1989)

הדור הראשון שווק בעולם מאוקטובר 1983 ועד דצמבר 1989. הוא יוצר בגרסת 5 דלתות ו-3 דלתות.
1.0 ליטר, 3 צילינדרים עם 36 ואט (49 כוח סוס)
1.3 ליטר, 4 צילינדרים עם 54 ואט (73 כוח סוס)
1.3 ליטר, 4 צילינדרים עם 50 ואט (68 כוח סוס)
1.0 ליטר, 3 צילינדרים עם 52 ואט (71 כוח סוס)
1.0 ליטר, 3 צילינדרים עם 40 ואט (54 כוח סוס)
1.3 ליטר, 4 צילינדרים עם 47 ואט (64 כוח סוס)
1.3 ליטר, 4 צילינדרים עם 74 ואט (101 כוח סוס)
1.0 ליטר, 3 צילינדרים עם 39 ואט (53 כוח סוס)
1.3 ליטר, 4 צילינדרים עם 51 ואט (70 כוח סוס)
1.3 ליטר, 4 צילינדרים עם 74 ואט (101 כוח סוס)
דור שני (1990–1995)

הדור השני נמכר בעולם ממרץ 1990 ועד דצמבר 1995. לדור זה מרכבים רבים: קבריולה, האצ'בק 3 דלתות, סדאן והאצ'בק 5 דלתות.
קיבל ציון בטיחות על ידי NHTSA: ‏ 3 כוכבי בטיחות לנהג ולנוסע לידו.
1.0 ליטר, 3 צילינדרים עם 39 ואט (53 כוח סוס)
1.3 ליטר, 4 צילינדר עם 50 ואט (68 כוח סוס)
1.3 ליטר, 4 צילינדר עם 74 ואט (101 כוח סוס) (Swift GTI)
1.6 ליטר, 4 צילינדר עם 68 ואט (92 כוח סוס) או 70 ואט (95 כוח סוס) (עם הנעה קדמית)
דור שלישי (1995–2003)

הדור השלישי נמכר בעולם מדצמבר 1995 ועד לדצמבר 2003 ויוצר בגרסת סדאן והאצ'בק 3 דלתות.
דור רביעי (2005–2010)

הרכב נחשף בשנת 2004 בתערוכת הרכב של פריז ונמכר עד 2010 (בחלק מהמדינות גם עד היום). הדור הרביעי נמכר בגרסת 3 דלתות, 4 דלתות ו 5 דלתות. הרכב קיבל 4 כוכבי בטיחות במבחן הבטיחות של EURONCAP.
דור חמישי (2010–2017)

הדור החמישי החל להימכר במספטמבר 2010. מבחינה ויזואלית, דגם זה דומה מאוד לדור הרביעי, ואף על פי כן, זהו דגם חדש לחלוטין. צריכת הדלק של המנוע בדגם זה צומצמה בכ-20% מבלי להקריב את ביצועי הרכב.
דור חמישי (2010–2017) > מפרט טכני

| מודל | צילינדרים | שסתומים | קילומטרים לשעה |
| --- | --- | --- | --- |
| 1.2 | 4 | 16 | 160 − 165 |
| 1.6 | 4 | 16 | 195 |
| 1.3 DDiS | 4 | 16 | 165 |
דור שישי (2017 ואילך)

הדור השישי (הידוע גם בתור super swift) הוצג לראשונה ביפן בנובמבר 2016. הדור השישי עושה שימוש בשלדה החדשה קלת המשקל של סוזוקי, בה כבר נעשה שימוש בבלנו והאיגניס החדשות.
בישראל

כל ששת הדורות של סוזוקי סוויפט שווקו בישראל, החל משנת 1987 ועד היום.
בכל השנים זכתה הסוויפט להצלחה נאה למדי בשוק הישראלי אך מעולם לא הפכה למכונית הנמכרת מסוגה, ואת התואר הזה השאירה ברוב המקרים לרכבים כמו יונדאי i20 או מאזדה 2.
שלושת הדורות הראשונים נמכרו בישראל בעיקר בגרסת ה-1,300 סמ"ק, ידנית או אוטומטית. הדור הרביעי נמכר בישראל בגרסת ה-1,500 סמ"ק האוטומטית בלבד, ללא אפשרות לגיר ידני.
הדור החמישי הושק בישראל בתחילת שנת 2011, תחילה בגרסת 1.2 ליטר אוטומטית בלבד כשגרסה ידנית מוזלת הצטרפה להיצע הדגמים הישראלי רק כשנה וחצי מאוחר יותר. המנוע החדש אפשר לסוזוקי לשפר בצורה משמעותית את צריכת הדלק של הדגם (מ-15.4 ל-17.8 קילומטרים לליטר) אך פגע בנתוני הביצועים – זמן הזינוק מעמידה ל-100 קמ"ש התארך בדגם האוטומטי מ-11.7 ל-13.5 שניות.
הרכב מגיע עם בין 6 ל־7 כריות אוויר ומערכת ABS כברירת מחדל.